Promises Written in Water
<s>"Promises Written in Water" (japanski: 水に書いた約束 Mizu ni Kaita Yakusoku) je osamnaesta epizoda prve sezone animea Psycho-Pass.</s><s>Premijerno je emitirana 21. veljače 2013. godine u Japanu, a režiju je, kao i ranije, potpisao Naoyoshi Shiotani.</s><s>Direktor animacije bio je Shinpei Nagai, dok su scenarij zajednički napisali Makoto Fukami i Gen Urobuchi.</s><s>Glazbu je komponirao Yūgo Kanno.</s>

<s>Osamnaesta epizoda prati događanja nakon Makishimina bijega iz letjelice PSB-a, a najviše se koncentrira na Enforcera Shinyju Kōgamija, koji na kraju epizode odlazi iz PSB-a i kreće u osobni lov na Makishimu.</s><s>Epizoda je otkrila različite odnose unutar PSB-a, posebice odnos Sibyla prema osobama koje smatra zanimljivim ili opasnim, ovisno o kontekstu.</s><s>Uz to, epizoda je detaljnije objasnila povezanost i emocije koje Akane ima prema Kōgamiju.</s><s>Osamnaesta epizoda bila je druga od dvije koju je animirao vanjski tim, nakon što je izvorni tim uzeo malu pauzu; ova je promjena dovela do grešaka u animaciji prilikom izvornog prikazivanja, a koje su korigirani za kućno izdanje sedamnaeste i osamnaeste epizode.</s>

<s>Sinopsis</s>

<s>Nakon što je u prethodnoj epizodi dobio poziv od Makishime i saznao da se njegov transportni avion srušio, bijesni Kōgami u svojoj sobi, pušeći cigaru za cigarom, promišlja o cijelom slučaju, od Makishiminog bijega do neobičnog ponašanja ljudi unutar Ministarstva dobrobiti.</s><s>U tom mu se trenutku u mislima ukazuje Makishima, koji mu u fiktivnom razgovoru navodi kako ga je Akane trebala ubiti kada je imala priliku.</s><s>Kōgami pravda svoju šeficu i njezina uvjerenja, međutim Makishima ga provocira kako je "dobar psić, tako lojalan svom vlasniku", upitavši ga može li pod uzicom pratiti njega?</s>

<s>Radnja se seli na ulicu gdje se srušila Makishimina letjelica, a gdje vidimo članove Divisiona 1 kako dolaze; vatrogasna vozila gase požar.</s><s>Dok Ginoza odlazi prema letjelici u plamenu, ostatak tima promatra kako medicinski dronovi prevoze leš, za kojeg se sugerira da je onaj šefice Kasei.</s><s>Ginoza, u međuvremenu, naređuje policijskom dronu da se pomakne, međutim ovaj mu odvraća kako nema ovlaštenja pristupiti mjestu pada i zabranjuje mu prolaz.</s><s>U tom trenutku dolazi automobil u kojemu, živa i zdrava, sjedi šefica Kasei, koja poziva Ginozu kako bi mu objasnila situaciju; Kōgami skeptično promatra živu šeficu Kasei.</s><s>Dok ostatak tima promatra gašenje požara, Ginoza zahtijeva od šefice Kasei da mu objasni kako je Makishima pobjegao.</s><s>Ova odgovara kako je Makishima najvjerojatnije imao pomoć od nekoga iz Ministarstva dobrobiti (bijeg bi, u suprotnome, bio nemoguć) te Divisionu 1 ponovo dodjeljuje zadatak njegova hapšenja, uz prioritet da Makishima mora biti uhapšen živ.</s><s>Iako Ginoza ne prihvaća takvo objašnjenje i traži istinu, šefica Kasei ga hladno poklopi, ističući Kagarijev bijeg kao veliku pogrešku njegova tima, a novi lov na Makishimu kao savršenu priliku da se ta pogreška gurne pod tepih.</s><s>I dok je Ginoza posramljen, šefica Kasei, kao političarka, govori kako je prepuštanje istrage Divisionu 1 znači njezinu podršku Ginozi i njegovom timu, dodajući kako bi Ginozi trebalo biti jasno koliki obzir pokazuje prema njemu.</s><s>I dok se Ginoza pokuša pobuniti, šefica Kasei nastavlja svoj govor, navodeći da se Kōgami treba isključiti iz ovog slučaja i staviti pod strogi nadzor.</s><s>Kada Ginoza pokuša dobiti objašnjenje, šefica Kasei mu tek ponovi da je Makishimina sigurnost glavni prioritet njegova tima.</s>

<s>Natrag u uredu, Ginoza objašnjava timu kako je pronalazaka Kagarija prebačen na Division 2, a da su oni dobili zadatak hapšenja Makishime.</s><s>Kōgamiju naglašava da ostaje u prostorijama PSB-a i da radi zajedno sa Shion kao podrška; ta odluka, koju navodi da stiže s vrha, šokira Akane.</s><s>Kōgami reagira s ciničnim smijehom, pitajući Ginozu ne misli li on da je neobično da šefica Kasei, u trenutku kada Division 1 ionako ima manjak ljudi, skida još jednog člana tima sa slučaja?</s><s>Kōgami objašnjava kako je takav potez besmislen i kako to znači da je glavni prioritet Makishimina sigurnost, a ne zaustavljanje njegovog zločinačkog niza, odnosno da njihov zadatak nije "hapšenje", već "zaštita".</s><s>Zaključuje kako vrh PSB-a nema nikakvu namjeru suditi Makishimi, već ga želi iskoristiti u neku drugu svrhu.</s><s>Kada dobije upit na čemu temelji svoje teze, Kōgami se poziva na samog Makishimu, koji je rekao kako je upoznao "pravu formu Sibyl Systema", odnosno mehanizam s kojim nisu upoznati ni oni.</s><s>Ginoza protestira da je Makishima blefirao i da mu se ne može vjerovati, međutim Kōgami je uvjeren kako je Makishima uspio izmanipulirati nekoga tko kontrolira Sibyl i tako pobjeći, što je dodatno pojačalo opsesiju potonjeg prema njemu.</s><s>Ginoza objašnjava kako je Sibyl nezavisan i objektivan sustav kojega je nemoguće kontrolirati, međutim Kōgami i dalje nije uvjeren.</s><s>Navodi kako je cijeli slučaj prilično bizaran, a sve temeljem sljedećeg:</s>

<s>Makishima je dobio zračni prijevoz, a ne cestovni u obliku policijskog vozila;
 S njim su, navodno, u letjelici bili samo dronovi;
 Unatoč tome, medicinski dronovi su odnijeli leš s mjesta pada, a to nije bio Makishimin leš; 
 Iako je cijeli tim vidio leš, bilo kakvi zapisi o istome su službeno pobrisani i nemoguće je utvrditi njegov identitet;</s>

<s>Tada se javlja Masaoka, koji odgovara Kōgamiju da nitko ne prihvaća službenu verziju događaja, međutim da je u pitanju takva tajna da ju ni Ginoza ne može znati; Kōgami se složi s tom konstatacijom i napušta ured.</s><s>Akane odlazi za njim.</s>

<s>Na hodniku, Kōgami govori Akane kako je cijeli ovaj slučaj jedna velika farsa, dodajući da je tajno pregledao izvještaj kojeg je Ginoza sastavio tokom slučaja Sengūji, a u kojem je izostavljen dio da Dominator nije reagirao na Makishimu.</s><s>Kōgami pretpostavi da je, u kontekstu cjelokupnog izvještaja, Ginoza najvjerojatnije bio prisiljen izbrisati taj dio.</s><s>Akane zaključi kako vrh PSB-a želi potpuno izbrisati činjenicu da postoje ljudi koje Dominatori ne mogu evaluirati, što ju prilično razočara.</s><s>Kōgami ju tada upita kako nije frustrirana, na što mu ona odgovara da jest, ali da je tokom nedavnih nemira shvatila kako su pravda i održavanje reda jednako važni.</s><s>Kōgami ju tada upita kako bi se trebali odnositi prema ljudima koji su izvan zakona, na što Akane odvraća da nemaju drugog izbora nego od Makishime napraviti iznimku i vratiti se "starom sustavu" (op.a. prije Sibyla) - uhapsiti ga, optužiti ga, odvesti pred sud, omogućiti mu da se brani i osuditi ga.</s><s>Iako je Akane uvjerena da je to jedini način, Kōgami ga smatra prekompliciranim i navodi kako postoji jedan način, jednostavniji i brži, a to je ubojstvo Makishime.</s><s>Kōgami navodi kako je Akane inspektorica i kako bi taj zadatak preuzeo on, kako bi ju zaštitio.</s><s>Akane, međutim, protestira, navodeći kako to nije provođenje zakona, već stvaranje novog ubojice i ništa više.</s><s>Tada mu navodi njegove vlastite riječi, kako joj je jednom rekao da želi biti detektiv, a ne lovački pas.</s><s>Kōgami joj odvraća da se prisjeća frivolnosti, no ona govori kako se radi o jako važnim riječima, riječima zbog kojih je u toj situaciji odlučiča ostati u PSB-u.</s><s>Tada ga upita može li joj obećati da će zauvijek ostati detektiv, na što joj on, nakon uzdaha, odgovori potvrdno i njih se dvoje rastaju.</s>

<s>Natrag u uredu, Masaoka se šali s Ginozom, pitajući ga tretira li ih šefica kao se kojima daje lopticu za igranje?</s><s>Ginoza, očigledno opterećen situacijom, pita Masaoku oca što je trebao uraditi u ovoj situaciji, međutim ovaj mu odgovara kako ne postoji ispravni odgovor, samo kompromis.</s><s>Masaoka mu tada savjetuje da se zaštiti, da u ovoj igri psa i gospodara on bude lopta i tako zaštiti samoga sebe; dodaje kako je ovaj slučaj pretežak za njega i da bi bolje za njega bilo da se pravi nesposobnim, nego da bude nemaran i tako bude prisiljen dati ostavku.</s><s>Ginoza mu odvraća da je to prilično loš savjet, na što Masaoka replicida da je smatrao da će Ginoza biti pametniji oko cijele situacije.</s><s>Ubrzo se ustaje sa stolice i navodi kako će im Kōgami ipak biti neophodan u ovom slučaju, unatoč opasnosti koju predstavlja, jer Kōgami je neupitno najbolji "lovački pas" kojeg imaju.</s><s>Na kraju dodaje kako on ipak ne posjeduje detektivski instinkt o kojemu je Masaoka govorio.</s><s>Masaoka ga tada pita zar mu šefica Kasei nije naredila da skine Kōgamija sa slučaja, što Ginoza potvrdi, ali naglašava da samo treba smisliti izgovor kako izvući Kōgamija iz zgrade PSB-a i da je taj problem onda riješen.</s>

<s>U sljedećoj sceni, Ginoza, Kōgami i Akane odlaze dizalom do podruma, gdje ih dočekuju inspektorica Risa Aoyanagi i njezin Enforcer.</s><s>Risa navodi kako je vrlo neobično za Ginozu da smisli ovakvu ideju, a on joj se ispričava što ju je nagovorio da sudjeluje u nečemu takvom.</s><s>Međutim, Risa mu ništa ne zamjera i navodi kako se ona slaže da je način Kagarijevog nestanka sumnjiv, ali isto tako se slaže da se Makishimu ne smije ostaviti na slobodi.</s><s>Ginoza objašnjava kako CID trenutno ima dva upražnjena mjesta i kako, zbog toga, ne može dozvoliti da Kōgami samo sjedi u laboratoriju; zbog toga ga je privremeno premjestio u Division 2, a on je preuzeo jednog od Enforcera iz njezina tima.</s><s>Risa je pristala na zamjenu i tako bi Kōgami trebao sudjelovati u potrazi za Kagarijem.</s><s>Risa, evidentno odobrovljena, opominje Kōgamija da ne izvodi gluposti dok ona gleda, na što Kōgami odgovara potvrdno.</s>

<s>Division 2 odvodi Kōgamija prema svom vozilu, međutim prije nego ovaj uspije ući, dolazi cijela serija policijskih dronova koja okružuje Kōgamija, navodeći da se radi o posebnoj situaciji temeljem propisa K32 te kako će oni odvesti Enforcera Kōgamija u pritvor.</s><s>Tada se pojavljuje šefica Kasei, koja opominje Kōgamija da je budala ako je smatrao da će ju nadmudriti pomoću takvo drskog trika.</s><s>Kōgami joj odgovara da ga iznenađuje što je ona njegov fan, na što šefica Kasei odgovara da joj nije jasno kako može biti tako drzak u ovakvoj situaciji.</s><s>Čuvši zvukove, na lice mjesta dolaze Ginoza i Akane.</s><s>Ginoza pokuša objasniti situaciju, međutim šefica Kasei ga ekspresno prekine i objašnjava kako je jako važno znati, u situaciji kada si pogriješio, kada se treba povući.</s><s>Šefica Kasei ga tada upita kako planira postupiti u situaciji kada se njegov Enforcer upravo sprema počiniti ozbiljan prijestup, na što Ginoza, nakon kraćeg razmišljanja, vadi svoj Dominator i uperi ga u Kōgamija.</s><s>Dominator pokazuje Crime Coefficient od 265, što je dovoljno za Non-Lethal Paralyzer, međutim tada mu s leđa prilazi šefica Kasei i uspijeva premostiti mehanizam i aktivirati Lethal Eliminator.</s><s>Nagla promjena izazove šok i kod Ginoze i kod Akane, ali i kod dotad hladnog Kōgamija.</s><s>Dominator sada pokazuje povećani Crime Coefficient, što je posljedica djelovanja šefice Kasei.</s><s>I dok Ginoza oklijeva s odlukom, nespreman da ubije Kōgamija, istoga iznenada pogađa Non-Lethal Paralyzer kojega je ispalila Akane.</s><s>Dok Kōgami pada oboren, svi su evidentno šokirani, osim šefice Kasei, koja zadržava hladan izraz lica.</s><s>Akane, čiji je Dominator pokazivao ispravno mjerenje, objašnjava kako nisu bili ispunjeni uvjeti za primjenu Lethal Eliminatora, zbog čega je ona samo omamila Kōgamija i dodaje Ginozi kako mu je Dominator pokvaren i da ga treba odnijeti na servis.</s>

<s>U sljedećoj sceni, Kōgami se budi u bolničkom krevetu.</s><s>Pored kreveta sjedi Akane, koja je zaspala u stolici.</s><s>Tada u sobi dolazi Shion, koja pokuša probiti Akane, međutim Kōgami ju zaustavi.</s><s>Njih dvoje odlaze u Shionin laboratorij, gdje mu ona govori kako bi trebao više cijeniti Akane i ono što radi za njega.</s><s>Dok ju na kameri promatraju kako i dalje spava, Kōgami i Shion komentiraju njezin nagli napredak u PSB-u.</s><s>Kōgami se tada okrene i ugleda jednu od Makishiminih maski, koja je još uvijek u postupku analize, te upita Shion radi li još.</s><s>Shion mu odgovara potvrdno, međutim dodaje da će za šest dana, kada se Sibyl potpuno obnovi, biti samo obična kaciga.</s><s>Tada upita Kōgamija planira li uzeti dokazni materijal, a on joj odvraća da mu treba za istragu.</s>

<s>Shion prokomentira kako je skinut sa slučaja, međutim, nakon Kōgamijevog upita, navodi kako ta informacija možda ipak nije došla do nje i prekida analizu.</s><s>Kōgami uzima kacigu, a Shion ga upozorava da ju ne iznosi izvan zgrade.</s><s>Prije nego napusti laboratorij, Shion ga upita je li trebala spavati s njim barem jednom, na što Kōgami odgovara da ne zna, ali da misli kako nisu tip jedno drugog.</s><s>Nakon toga izlazi iz laboratorija.</s>

<s>Noseći kacigu, Kōgami odlazi do Masaokine sobe, koji je iznenađen jer je zaboravio da se kaciga može koristiti.</s><s>Masaoka ga poziva na čašu viskija te navodi kako je njegov spis o Makishimi, iako naizgled kaotičan, zapravo vrlo organiziran.</s><s>Listajući spis, Masaoka ga upita zašto je toliko opsjednut Makishimom, zbog zla koje predstavlja ili zbog njega samog, međutim Kōgami mu odgovara kako ništa od toga nije razlog; stvar je da ne želi odustati jer će u tom slučaju mrziti sebe zato što je pustio Makishimu da pobjegne.</s><s>Masaoka odvraća da mu taj odgovor savršeno stoji te mu daje ključ sigurne kuće koju je bio pripremio dok je ranije radio u policiji.</s><s>Masaoka ga upita planira li se oprostiti s Akane, na što Kōgami odgovara da ne može sada ići pred nju, na što mu Masaoka odvraća da joj barem objasni situaciju.</s><s>Dok kreće odjavna špica, vidimo kako je Kōgami ostavio pismo za Akane, nakon čega je, noseći kacigu, napustio zgradu PSB-a i mirno prošao pored dronova.</s><s>Tako skriven, šeta gradom, a kasnije ga vidimo, u zoru, kako stoji pred sigurnom kućom i promatra grad, a kasnije priprema pištolj za lov na Makishimu.</s><s>Istovremeno, možemo čuti njegovo pismo ostavljeno za Akane:</s>

<s>Akane pismo čita na balkonu PSB-a, isprva mirno, a onda uplakano, nazivajući Kōgamija idiotom.</s>

<s>Glasovi</s>

<s>Glavne uloge</s>

<s>Kana Hanazawa kao Akane Tsunemori, mlada inspektorica pri PSB-u
Kenji Nojima kao Nobuchika Ginoza, inspektor pri PSB-u
Tomokazu Seki kao Shinya Kōgami, jedan od Enforcera pri PSB-u 
Shizuka Itō kao Yayoi Kunizuka, jedini ženski Enforcer
Kinryū Arimoto kao Tomomi Masaoka, najstariji među Enforcerima 
Takahiro Sakurai kao Shōgo Makishima, glavni antagonist
Miyuki Sawashiro kao Shion Karanomori, analitičarka pri PSB-u
Yoshiko Sakakibara kao Jōshū Kasei, šefica PSB-a
Noriko Hidaka kao glas Dominatora</s>

<s>Gostujuće uloge</s>

<s>Masumi Asano kao Risa Aoyanagi, inspektorica pri PSB-u</s>

<s>Ostale uloge
Hiroo Sasaki kao neimenovani Enforcer iz Divisiona 2
Natsumi Takamori kao policijski dron</s>

<s>Podaci o Psycho-Passu</s>

<s>Koncept Psycho-Passa je izrazito važan za cjelokupno razumijevanje animea i njegove radnje.</s><s>Sukladno tomu, likovima se kroz epizode redovito mjeri razina Psycho-Passa, a te se brojke prikazuju ne Dominatoru kao i na službenim evidencijama koje dostavlja Sibyl.</s><s>Kroz osamnaestu epizodu, prezentirane su sljedeće brojke:</s>

<s>Shinya Kōgami:  265.8  →  329.4</s>

<s>Glazba</s>

<s>Četrnaesta epizoda je kao uvodnu pjesmu koristila "Out of Control" benda Nothing's Carved in Stone.</s><s>Glazbu i tekst uvodne pjesme zajednički potpisuju članovi samog benda.</s><s>Odjavna pjesma bila je "All Alone with You" u izvedbi dua EGOIST.</s><s>Glazbu, tekst i aranžman za pjesmu potpisuje ryo, instrumentalist benda.</s><s>Iako je EGOIST napisao obje odjavne pjesme, one su po svom stilu prilično različite.</s>

<s>Ostalu glazbu potpisuje kompozitor Yūgo Kanno, koji je potpisao glazbu za cjelokupni anime.</s>

<s>Kritike</s>

<s>Osamnaesta epizoda je prošla solidno među kritičarima, ali su se brojne produkcijske pogreške ultimativno ipak odrazile na konačne ocjene i komentare.</s><s>IMDb je ovoj epizodi dao prosječnu ocjenu 8.2/10, što je bilo dovoljno za ukupno 15. mjesto među epizodama obaju sezona, međutim radilo se o sedmoj najboljoj ocjeni dodijeljenoj nekoj od epizoda; tu ocjenu dijeli sa još šest epizoda.</s><s>Članovi portala MyAnimeList.net, njih 487, dalo je epizodi prosječnu ocjenu 4.4/5, što je bila druga najlošija ocjena dotad, a koju je ova epizoda podijelila s drugom epizodom.</s><s>Jedina lošije ocijenjena epizoda (4.3/5), bila je ona dvanaesta, međutim treba naglasiti kako se neovisno o tome radi o dosta visokim ocjenama.</s>

<s>Thomas Zoth s portala The Fandom Post.com je bio posebno oštar prema produkcijskim pogreškama, koje je opisao katastrofalno smiješnima, međutim naglasio je kako će se, za kućna izdanja, ti detalji zasigurno poboljšati pa ih se, prilikom ocjene same epizode, može zanemariti.</s><s>Samoj epizodi dao je visoku "A" ocjenu, smatrajući kako je dobro prikazala postepeni proces preispitivanja policijske etike pod Sibylom te kako je otvorila brojna pitanja i željno iščekujući posljednje četiri epizode.</s>

<s>Reference</s>

<s>Vanjske poveznice</s>

<s>Heart of Iron</s>

